ЕВРАЗИЯЛЫК ЭКОНОМИКАЛЫК КОМИССИЯ

КЕҢЕШ

Ч Е Ч И М

2016-жылдын «21» декабры               № 132                                Москва шаары
Жогорку Евразиялык экономикалык кеңештин «Евразиялык экономикалык комиссиянын Иш регламентине өзгөртүүлөрдү киргизүү жөнүндө» чечиминин долбоору тууралуу

Евразиялык экономикалык комиссиянын Кеңеши чечти:
1. Жогорку Евразиялык экономикалык кеңештин «Евразиялык экономикалык комиссиянын Иш регламентине өзгөртүүлөрдү киргизүү жөнүндө» чечиминин долбоору (тиркелет) жактырылсын жана ал Жогорку Евразиялык экономикалык кеңештин кароосуна берилсин.

2. Ушул Чечим расмий жарыяланган күнүнөн тартып 10 календардык күн өткөндөн кийин күчүнө кирет. 

Евразиялык экономикалык комиссиянын Кеңешинин мүчөлөрү:
	Армения

Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	В. Габриелян
	В. Матюшевский
	А. Мамин
	О. Панкратов
	И. Шувалов 


ЖОГОРКУ ЕВРАЗИЯЛЫК ЭКОНОМИКАЛЫК КЕҢЕШ

ЧЕЧИМ
20__-жылдын «__» ________

 № 

               ___________ шаары
Евразиялык экономикалык комиссиянын Иш регламентине өзгөртүүлөрдү киргизүү жөнүндө
Евразиялык экономикалык комиссиянын ишин оптималдаштыруу максаттарында Жогорку Евразиялык экономикалык кеңеш ч е ч т и: 

1. Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине төмөнкүдөй өзгөртүүлөр киргизилсин:

а) 7-пункт төмөнкү редакцияда баяндалсын:
«7. Кеңештин отурумдары, эреже катары, ай сайын, айдын экинчи жума күнүндө өткөрүлөт. Зарыл болгондо Кеңештин отурумунун алдында Кеңештин отурумунун күн тартибинин маселелери боюнча катышуу форматында эксперттик отурумдар өткөрүлүшү мүмкүн.»;
б) 31-пункттагы «Кеңештин отурумдарында каралат» деген сөздөр тиешелүүлүгүнө жараша «Кеңеш карайт» деген сөздөр менен алмаштырылсын;

в) 38 жана 39-пункттар төмөнкү редакцияда баяндалсын:
«38. Кеңештин чечимдери 1 нускада (видеоконференциянын жүрүшүндө жана сырттан добуш берүү жолу менен кабыл алынуучу чечимдерди албаганда) Комиссиядагы ички документтерди жүгүртүү эрежелери менен белгиленүүчү тариз боюнча бланктарда жол-жоболоштурулат.
39. Кеңештин чечимдерине Кеңештин мүчөлөрү тарабынан отурумдун жүрүшүндө кол коюлат.

Кеңештин чечимдеринин тиркемелеринин акыркы беттери Кеңештин Төрагасынын жана Коллегиянын Төрагасынын койгон колдору менен күбөлөндүрүлөт.»;
г) II бөлүм төмөнкү мазмундагы 7-бөлүмчө менен толукталсын:
«7. Кеңештин актыларын сырттан добуш берүү жолу менен кабыл алуу
451. Кеңештин актысы отурум өткөрүлбөстөн (күн тартибине киргизилген маселелер боюнча Кеңештин мүчөлөрүнүн талкуулоо жана добуш берүү үчүн биргелешкен катышуусу жок) сырттан добуш берүү жолу менен кабыл алынышы мүмкүн.

452. Алар боюнча Кеӊештин актыларын сырттан добуш берүү жолу менен кабыл алуу сунуш кылынган маселелердин тизмеги (мындан ары - сырттан добуш берүү үчүн тизмек) алар боюнча актылардын долбоорлору Коллегия тарабынан жактырылган жана аларга карата мүчө мамлекеттердин Коллегиянын отурумдарына берилүүчү сын-пикирлери жок маселелердин ичинен Коллегиянын Төрагасы тарабынан түзүлөт.
453. Кеңештин актылары сырттан добуш берүү жолу менен кабыл алынган учурда алар Кеңештин мүчөлөрүнүн санына ылайык келген сандагы нускаларда жол-жоболоштурулат.

454. Коллегиянын Төрагасы сырттан добуш берүү үчүн тизмекти Кеңештин Төрагасына жана Кеңештин мүчөлөрүнө ушул Регламенттин 22-пунктуна ылайык түзүлгөн Кеңештин актыларынын долбоорлорунун нускаларын жана документтер менен материалдардын комплекттерин жана каралып жаткан маселе боюнча мүчө мамлекеттердин көз карашын камтыган, Коллегиянын отурумуна берилген документтерди тиркөө менен сырттан добуш берүүнүн жыйынтыгын чыгаруу датасына чейин (датасын көрсөтүү менен) 30 календарлык күн калгандан кеч эмес жиберет. Кеңештин бардык жиберилүүчү актыларынын долбоорлорунун нускаларынын, тиркемелерин кошуп алганда, ар бир бетинин артына Комиссиянын түзүмдүк бөлүмчөсүнүн Комиссиянын ишмердигин уюштуруучулук камсыз кылууга жооптуу кызматкери виза коёт.

455. Эгерде сырттан добуш берүүнүн жыйынтыгын чыгаруу датасына чейин Комиссияга Кеңештин жок дегенде бир мүчөсүнөн сырттан добуш берүү үчүн тизмекке киргизилген маселе боюнча Кеңештин актысынын кол коюлган нускасы келип түшпөсө, мындай акт кабыл алынган жок деп эсептелет.
456. Ага жана (же) анын тиркемелерине киргизилген өзгөртүүлөрү (толуктоолору, чегинүүлөрү, шарттары ж.у.с.) менен Кеңештин актына сырттан добуш берүүдө кол коюуга жол берилбейт. Эгерде Комиссияга ага жана (же) анын тиркемелерине киргизилген өзгөртүүлөрү (толуктоолору, чегинүүлөрү, шарттары ж.у.с.) менен Кеңештин актысынын жок дегенде кол коюлган бир нускасы келип түшсө, мындай акт кабыл алынган жок деп эсептелет.
Кеңештин мүчөсү сырттан добуш берүү үчүн тизмекке киргизилген маселе боюнча Кеңештин актысынын долбоору менен макул болбогондо тиешелүү мүчө мамлекеттин Комиссия менен өз ара аракеттенүү боюнча ыйгарым укуктуу органы Кеңештин актысынын долбоорун сын-пикирлерин жана сунуштарын тиркөө менен кол койбостон кайтарып берет.
457. Сырттан добуш берүү жолу менен кабыл алынбаган актыны кабыл алуу жөнүндө маселе катышуу форматында же видеоконференция аркылуу өткөрүлүүчү Кеңештин отурумунун күн тартибине киргизилет. 
458. Сырттан добуш берүүнүн жыйынтыгын чыгаруу датасы Кеңештин актысын сырттан добуш берүү жолу менен кабыл алуу датасы болуп саналат.

Мындай актыны кабыл алуу орду болуп Комиссиянын турган орду саналат.
459. Комиссия сырттан добуш берүүнүн жыйынтыгын чыгарган датадан тартып 5 календардык күндөн кеч эмес сырттан добуш берүүнүн жыйынтыгы жөнүндө мүчө мамлекеттерге маалымдайт.».

2. Ушул Чечим расмий жарыяланган күнүнөн тартып күчүнө кирет.

Жогорку Евразиялык экономикалык кеңештин мүчөлөрү:

	Армения

Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан


